Tämä on iso hetki Rosebud Motel Groupin laajentumisprosessissa.
Tänään avaamme uuden Rosebud-motellin.
Saanko ottaa siteen silmiltä?
Vasta kun Johnny suorittaa suuren paljastuksen.
Leikataan nauha. Roland, pitele sitä. Stevie, tartu sinä tähän päähän.
-Onko tämä tarpeen? -On kyllä. Moira, sakset.
-Stevie, rumpujen pärinää. -Mieluummin ei.
-Otan tämän siteen pois. -Selvä. Moira, saisinko sakset?
-Mitkä nämä ovat? -Kynsinauhaleikkurit.
Odotitko, että minulla on pensassakset laukussani?
No, vetäkää nauha piukaksi.
Anteeksi, piukaksi? Onko se jotain murretta?
Mitä jos vedän sen kireäksi?
-Leikkaa nyt vain se nauha. -Vetäkää. No niin.
Kauanko tämä vie? Perunko uudenvuoden suunnitelmani?
Pudottakaa vain nauha.
Noin. Vaihe yksi on suoritettu.
-Sitten vaihe kaksi. -Mitä se sisältää?
-Huoneiden perusteellisen siivouksen. -Olisiko minullekin jotain tekemistä?
Minun täytyy käydä pitkäkseni. Silmäside oli aika piukka.
Siinä olen tulivuoren edessä.
Viidakossa. Ulkoavaruudessa.
-Taas tulivuori. -Morsiusneitona valitsen tulivuoren.
Olet hyvin lähellä potkuja.
Emme halua näyttää parilta, joka menee naimisiin teemapuistossa.
Olisiko jotain yksinkertaisempaa?
Ajattele Annie Leibovitzia ja Vanity Fairia.
Kaksi rikasta ihmistä juuri herättyään pölyiseltä sohvalta.
Häälahjaksi ehdottaisin hiirimattoja.
Minulla on niitä tuhansittain. Haen näytteitä.
-Morsiusneitona on pakko sanoa... -Älä sano mitään.
Ajattelin, että pieni lahja ennen häitä tuntuisi juhlavalta.
Mitä?
Lähetän sinut hemmoteltavaksi ennen tämän iltapäivän kuvausta.
-Entä minä? -Ajat hänet kylpylään.
Patrickia odottaa viiden minuutin päähieronta ja kevyt rusketus.
Ehdin sillä välin järjestää kuvauksen-
-sillä Ray ei tiedä estetiikasta mitään.
-Sanoitko rusketus? -Sanoin.
Kuin hellä suudelma, hento sumutus.
-Kiitos, mutta ei kiitos. -Minä otan sen.
-Siitä on enemmän vaivaa kuin iloa. -Teen sinulle palveluksen.
Stevie, ota nopeasti meistä kuva.
Minun välimerellisen hipiäni rinnalla näytät aneemiselta.
-Spray tasaa sitä. -Ei se niin... paha ole.
Valaistus on huono.
Tässä on esimerkiksi hiirimatto, jonka Jocelyn teki koulua varten.
Merenalainen teema on saatavana vain talvella.
-Ted! Mitä sinä teet täällä? -Halusin yllättää sinut.
Voi ihme. Hei.
Valitan. Lentokentän lahjapuodissa oli suppea valikoima.
"Mukavaa lentoa." Suloista.
Olet oikeasti täällä. Minulla oli kova ikävä. Kuka vahtii kilpikonnia?
Tiimissä on 30 jäsentä, joten sain pitkän viikonlopun.
Nyt on jo sunnuntai.
Minun piti tulla eilen aamulla, mutta ensimmäinen jatkolento myöhästyi.
Sitten sain ruokamyrkytyksen maidosta toisella jatkolennolla.
-Pakotettiinko sinut juomaan maitoa? -Tilasin sen.
Koneessa tarjoiltiin keksejä.
-Paljonko aikaa meillä siis on? -Vain tämä päivä.
Unohdetaan sitten maitoepisodi, vaikka minulla on siitä 50 kysymystä.
Ei lypsetä sitä enempää.
-Tuohon ei ainakaan ole aikaa. -Haluan olla kanssasi ja jutella...
Kaikki ovat ulkona, joten voisimme "olla yhdessä" nyt-
-ja jutella myöhemmin.
-Et kai ole yhä kipeä? -En, mutta...
Tehdään vain tämä ensin.
Katso tätä paikkaa. Koskematon 60-luvulta asti.
Nämä motellit ovat kultakaivos. Pitää vain pyyhkiä pölyt.
Ja käyttää paljon valkaisuainetta.
Moni putiikkihotelli tappaisi tällaisesta aitoudesta.
Ajattelin tehdä tästä presidentillisen sviitin.
Hinta sen mukaan.
Muistan Shanghain ja pääsihteerin sviitin, jossa oli oma akvaario.
Makasin ammeessa ja katselin miekkavalaita.
Joce, mehän olemme puhuneet lomasta. Miksemme vain majoitu tänne?
Kuulostaa hyvältä, mutta se ei käy.
On vaarallista kohdella yrityksen varallisuutta yksityisomaisuutena.
Tyypillistä Johnia. Jouduin itse ostamaan Rose Videolta-
-feministisen Miranda Rights -poliisisarjani.
Olen vuokrannut sen kolmesti. Miranda on hurja.
Hän soluttautui märkä T-paita -kisaan.
Mitä pikemmin saamme paikat kuntoon, sitä pikemmin alamme saada voittoa.
Sehän sopii. Bob veloittaa omaisuuden lapsen vahtimisesta.
Meidän pitäisikin lähteä.
Bobilla on ensimmäinen itkuterapia tänä iltana.
Hei.
Tästä ei tiimityö parane.
Tiedän. Huone näyttää hyvältä.
Tarkoitan sitä, miten harhautimme heitä saadaksemme sviitin itsellemme.
En minä sellaista tehnyt.
Tässä vaiheessa rima täytyy pitää korkealla Rolandille.
Sanoin juuri heille, etteivät he voi asua täällä.
Ole varovainen, John. Sinua voi alkaa huimata-
-kun olet moraalisesti noin paljon muita ylempänä.
Oletko varma tästä? Ihan kuin kalusteet olisi peitetty pressulla.
Tavoittelen tunnelmaa englantilais- kartanossa kauden ulkopuolella.
Haluatko rinnastaa parisuhteesi vanhaan, tyhjään kartanoon?
Minäpä näytän markkinataustan.
Maailmanpyörä näyttäisi somalta hiirimatossa.
Emme teetä hiirimattoja.
Ai, hei.
-Miksi näytät... -Seksikkäältäkö? Otin rusketuksen.
-Lahjoittiko Patrick sinulle omansa? -Ei. Veloitin luottokorttiasi.
Se on petos, ja olet rikollinen.
-Missä elämänkumppanini sitten on? -Hän tulee.
Hän saattoi olla sekunnin liian kauan rusketuskopissa.
Oletko nyt tyytyväinen? Tätäkö halusit?
-Sinä näytät... -Näytän juustosuikerolta.
Sinä sanoit sen, en minä.
Mitä tapahtui? Mitä väriä he käyttivät?
En tiedä. Pyysin samaa, mitä sinä yleensä otat.
-Miksi? Olen lähes sisilialainen. -En tiedä, miten homma toimii.
En löytänyt sitä. Ai hei, Patrick.
Näytät niiltä ihmisiltä, jotka ovat syöneet liikaa porkkanoita.
En voi tulla kuvaan näin. Minä lähden.
Ei, kaikki on valmiina.
Et edes huomaa sitä. Sitä paitsi kuvankäsittely on keksitty.
-Pitäkää hauskaa. -Niin, pidä hauskaa.
-Vähän enemmän hymyä. -Tämän enempää ei irtoa, Ray.
Ehdotan, että teemme tuon vielä kolme tai neljä kertaa-
-ja sitten kävelemme talollesi ja hengailemme siellä vähän aikaa.
Kuulostaa liikunnalliselta, mutta äiti asuu talossani-
-enkä halua yllättää häntä ja hänen Zumba-ohjaajaansa.
En halua joutua zumbaamaan takaisin tänne.
Onko kaikki hyvin? Voit myöntää, että väsytin sinut.
-Ei se sitä ole. -Mitä sitten?
Minusta vain oli tärkeää, että käymme tämän keskustelun kasvotusten.
Kuulostat ihan minulta-
-kun yritin jättää B-Rokin Backstreet Boysin Millenium-kiertueella.
-Et kai yritä jättää minua? -En jätä sinua.
-Mistä sitten on kyse? -Minulle tarjottiin työtä.
Miksi sanot sen noin? Onko se huono työ?
Ei, se on mahtava työ.
Minua pyydettiin jäämään vakituiseksi tutkijaksi Galápagossaarille.
-Mitä vakituinen tarkoittaa? -Kolmen vuoden sopimusta.
Se on pitkä aika.
Odotan koko ajan, milloin meidän asiamme helpottuvat.
-Mitä aiot vastata? -En tiedä.
Ajattelin asiaa kolmen lennon ajan.
Halusin tehdä ratkaisun ennen kuin pääsen tänne-
-mutta nyt kun olen kanssasi, en halua menettää tätä.
Mitä me sitten teemme? Muutanko Galápagossaarille?
-Tai minä muutan takaisin tänne. -Ja kieltäydyt unelmatyöstäsi.
Yhtäkkiä tämä kävi tosi vakavaksi.
Minä hikoilen, mutta samalla palelen.
Otin vapaata, koska halusin, että ehdimme puhua, mutta sitten...
Maito, tiedetään.
Tarvitsen miettimisaikaa. En osaa tehdä isoja päätöksiä paineen alla.
Siksi päädyin ottamaan prom-tanssiaisiin pixie-leikkauksen.
Täytyy olla jokin ratkaisu.
Oli paljon mukavampaa ennen kuin aloimme puhua.
-Mitä siellä tapahtuu? -Minun käteni, John.
-Vesi on jäätävän kylmää. -Ota kätesi pois vedestä.
Miten sitten tiedän, lämpeneekö se?
Avasit vain kylmän hanan. Sinun pitää avata myös kuuma vesi.
Anteeksi vain, etten ole alkemisti.
Eikä täällä ole kuin yksi allas.
-Hyvä on, Moira. -Anteeksi, kun puristaudun ohi.
Voi näitä oviaukkoja.
Kuin yrittäisi tunkeutua neulansilmän läpi.
Viestisi meni perille, Moira.
Oletko siis valmis harkitsemaan parempaa huonetta?
Luulin, että halusit vain romanttisen viikonlopun.
Aloitetaan viikonlopusta. Emmekö sinusta ansaitse sitä?
Ainakin siksi aikaa, että pääsemme pois täältä.
Se huone on isompi ja ehkä myös hienompi-
-mutta emmekö ole pärjänneet vallan hyvin tässä huoneessa?
Kuten kuorettomat äyriäiset joskus pärjäävät tyhjissä limsatölkeissä.
Jätämmekö vain lapset tänne?
He ovat pian keski-ikäisiä. Eivät hekään kiellä itseltään parannuksia.
Miksi meidän pitäisi?
Hyvä on. Ehkä on hyvän käytännön mukaista testata tuote ennen myyntiä.
Jos niin sanot.
Pakkasin sinulle viikonloppulaukun. Se on autossa.
Nämä ovat hyviä. Voimme käyttää mitä vain näistä.
Noissa sinä näytät hyvältä.
Yhdeksän suihkua ja näytän yhä tältä.
Tältä sinun pitikin näyttää.
Pitäisikö lähteä takaisin Rayn luo?
-Olisiko hänellä aikaa? -Olin hyvin sarkastinen.
Onko siinä yhtään käyttökelpoista kuvaa?
Ei sellaista, jossa kasvosi tai kätesi näkyvät, mutta etsimme yhä.
Sukuni joutuu kai vain kuvittelemaan, miltä puolisoni näyttää-
-ja miten onnellisia olemme.
Hyvä on, ehkä sitten kutsumme lisää sinun kaukaisia sukulaisiasi.
Tai voin lähettää heille vanhoja kasvokuviani.
Voisimmeko lakata tekemästä näistä häistä isomman jutun kuin ne ovat?
Emme ole sellaisia ihmisiä.
Tämä on opettavainen hetki meille kaikille.
Patrick näyttää hyvältä, valaistus on hyvä.
Stevie voisi ottaa pari kuvaa. Katsotaan, mitä tapahtuu.
-Olet hullu. -Enkä ole.
Halusimme kuvia, ja tässä sitä ollaan.
-Rusketus tosiaan näyttää hyvältä. -Hyvä on, mutta vain pari kuvaa.
-Mitä kätesi tekee? -Tuo on outoa.
Hei, Alexis. Et ole käynyt hetkiin lenkillä.
Kiitos, Twy. Minun piti päästä ulos selvittämään ajatuksiani.
-Onko kaikki hyvin? -En tiedä.
Auttaisiko smoothie?
-Ei. Otan vain smoothien. -Okei.
Olen tuolla, jos tarvitset minua.
-Hei, Ted. -Alexis.
Tiedän. Toivottavasti et pahastu, mutta olen nähnyt sinut kaupungilla.
Minun täytyy sanoa, että olet kaupungin kaunein tyttö.
Alexis. Alexis?
Tässä smoothiesi.
Mietitkö koskaan, miksi kaiken pitää olla niin vaikeaa?
Mitä on tapahtunut?
-Ted sai työn. -Toisenko?
-Ei vaan sen saman. -Saman, jota hän jo tekee?
He vain haluavat, että hän jää pidemmäksi ajaksi.
-Niin kuin ikuisiksi ajoiksi. -Ai.
Niinpä. Joten mitä nyt sitten?
Jätänkö kaiken ja muutan kaukaiselle saarelle elämäni rakkauden kanssa?
Tein sen Harry Stylesin kanssa, ja Englannissa satoi liikaa.
Vaikea paikka.
Tässä vaiheessa yleensä tarjoat yllättävän hyödyllisiä neuvoja.
Tunnen sinut, ja teet aina oikean päätöksen.
Lopulta.
Kiitos, Twy.
Minun oma hotellinpitäjäni.
Miltä tuntuu olla presidentillisen sviitin presidentti?
Siitä voin sanoa tämän verran, Moira.
Jos ei nyt, milloin? Jos emme me, kuka?
-Oletko kunnossa? -Esitin JFK:tä. Mukaudun teemaan.
Jätä äänityö minulle, jos pitää luoda tunnelmaa.
Pakko myöntää, että voisin tottua tähän.
Lasken itselleni kylvyn.
Jos suljen silmäni, melkein kuulen, miten miekkavalaat pyytävät ruokaa.
Tai pääsyä vapauteen.
-Jocelyn, Roland. -Johnny. Moira.
-Mitä täällä tapahtuu? -Ei mitään.
Tulimme vain antamaan huoneelle loppusilauksen.
Martinit kai tehoavat paremmin kuin vaha.
Sinähän sanoit, että on vaarallista käyttää yrityksen varoja kuin omiaan.
-Mitä te kaksi mahdatte tehdä täällä? -Sanoin, että jäisimme kiinni.
Jos sinun on pakko tietää-
-Jocelyn ja minä olemme vuokranneet vierashuonetta maksaaksemme tämän.
Ajattelimme, että voisi olla mukavaa viettää viikonloppu jossain-
-missä ventovieras ei häärää keittiössäni.
Roland, saatoin olla vähän turhan ankara aikaisemmin.
Ei se mitään. Nukumme autossa vauvan kanssa.
Tai te voisitte antaa meille kotinne avaimet.
Kuin vaimonvaihto, paitsi että vaimojen sijaan vaihtaisimme patjoja.
-Hyvä on, pitäkää huone. -Kiitos teille!
Olen ensi kertaa presidentillisessä sviitissä.
Tämä muistuttaa sviittiäni Kuubassa ennen kuin Castro nousi valtaan.
Ei JFK kuulosta tuolta.
Älä kysy, mitä maasi voi tehdä sinun hyväksesi.
-Mies oli Bostonista. -Ei vaan New Yorkin osavaltiosta.
FDR sanoi tuon.
Mitä ihmettä?
Tule istumaan.
Suljitko koko kahvilan?
Pyysin vain kohteliaasti mutta päättäväisesti kaikkia lähtemään.
Illan menu on mozzarellatikut, neljän juuston lasagne-
-ja mustikkajuustokakku jälkiruoaksi.
-Paljon maitotuotteita. -Kaikkia lempipaheitasi.
Lisäksi unohdin sen maitoepisodin.
Arvostan elettä, Alexis.
Tuntuu siltä, että huoneessa on virtahepo-
-ja jätin väliin kurssin, jossa opittiin hoitamaan isoja nisäkkäitä.
En saa sitä lähtemään.
Et voi palata tänne, Ted.
Sinulle tarjottiin unelmatyötä, eikä takaisin ole paluuta.
Ajattele kaikkia niitä inhottavia kärpäsiä, jotka odottavat löytämistä.
Ne kärpäset ovat korvaamaton osa evoluution tutkimusta-
-mutta kyllä, toivomme löytävämme niitä vielä lisää.
Entä sinä? Mitä sinä teet?
Tämä voi tulla yllätyksenä, mutta en voi muuttaa Galápagossaarille.
En olisi antanutkaan sinun muuttaa.
Olet luomassa jotain tärkeää täällä. Sinun pitää katsoa, mihin se johtaa.
-Olen valtavan ylpeä sinusta. -Niin minäkin sinusta.
Haluaisin ajatella, että autoimme toisemme tähän pisteeseen.
Olen varma siitä.
Kun nouset huomenna koneeseen, haluan sinun tietävän-
-miten kiitollinen olen, että tapasimme.
Tuskin tapaan toista naista, joka saa minut tuntemaan samoin kuin sinä.
Varmasti on joku toinen nainen jossakin.
Ei voi sanoa, ettemme olisi yrittäneet.
-Rakastan sinua, Ted. -Minä rakastan sinua.
Meille.
Tekstitys: Hanna Niemi www.sdimedia.com